**Ministru kabineta noteikumu projekta**

**„Grozījums Ministru kabineta 2013. gada 17. septembra noteikumos Nr.826 „Valsts aizsardzības militāro objektu un iepirkumu centra publisko maksas pakalpojumu cenrādis””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta (turpmāk – MK) 2011. gada 3. maija noteikumu Nr. 333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 18.1. apakšpunkts paredz, ka grozījumus noteikumos par maksas pakalpojumu cenrādi izdara, ja veikti grozījumi normatīvajos aktos vai mainījušies apstākļi, kas ietekmē iestādes vai valsts aģentūras sniedzamo maksas pakalpojumu klāstu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ar MK 2009. gada 15. decembra noteikumu Nr. 1418 „Valsts aizsardzības militāro objektu un iepirkumu centra nolikums” 2.6. apakšpunktu Valsts aizsardzības militāro objektu un iepirkumu centram (turpmāk – Centrs) ir noteikts sniegt publiskos pakalpojumus Aizsardzības ministrijai un tās padotībā esošajām iestādēm, Nacionālajiem bruņotajiem spēkiem, kā arī privātpersonām saistībā ar viesnīcas un sporta kompleksa izmantošanu. Savukārt ar iepriekšminētā normatīvā akta 4.2. apakšpunktu Centram ir noteiktas tiesības sniegt maksas pakalpojumus un iekasēt maksu par sniegtajiem pakalpojumiem saskaņā ar tiesību aktiem, kuri regulē kārtību, kādā no valsts budžeta finansējamās iestādes var sniegt maksas pakalpojumus.  Centra sniegto maksas pakalpojumu veidus un izcenojumu nosaka MK 2013. gada 17. septembra noteikumi Nr. 826 „Valsts aizsardzības militāro objektu un iepirkumu centra publisko maksas pakalpojumu cenrādis” (turpmāk – Cenrādis). Saskaņā ar Cenrāža pielikuma 4. punktu Centrs sniedz pakalpojumu, nodrošinot Nacionālo bruņoto spēku profesionālā dienesta karavīrus ar dienesta dzīvojamajām telpām Cenrādī norādītajos Aizsardzības ministrijas valdījumā un Centra bilancē un apsaimniekošanā esošajos nekustamajos īpašumos. Īres maksa aprēķināta saskaņā ar MK 2016. gada 12. aprīļa noteikumiem Nr. 215 „Dzīvojamās telpas īres maksā ietilpstošo apsaimniekošanas izdevumu aprēķināšanas metodika”.  Saskaņā ar Militārā dienesta likuma 55. panta piekto un trešo daļu Aizsardzības ministrijai ir tiesības piešķirto valsts budžeta līdzekļu ietvaros iegādāties dzīvojamās mājas vai atsevišķus dzīvokļus, lai dienesta vietā uz dienesta laiku nodrošinātu profesionālā dienesta karavīrus ar Aizsardzības ministrijas valdījumā esošu dienesta dzīvojamo telpu. Pamatojoties uz aizsardzības ministra 2019. gada 30. maija pavēli Nr.110-P “Par dzīvokļu īpašumu Ķieģeļu ielā 8, Valmierāatsavināšanu dienesta dzīvojamo telpu nodrošināšanai Nacionālo bruņoto spēku profesionālā dienesta karavīru vajadzībām”, Centrs Aizsardzības ministrijas vārdā ar sabiedrību ar ierobežotu atbildību “VALMIERAS NAMSAIMNIEKS”, reģistrācijas numurs 44103022271, 2020. gada 12. februārī noslēdza dzīvokļu īpašuma pirkuma līgumus Nr. D/2020-6, Nr. D/2020-7, Nr. D/2020-8, Nr. D/2020-9, Nr. D/2020-10 un Nr. D/2020-11 par sešu dzīvokļu īpašumu iegādi Ķieģeļu ielā 8, Valmierā (67., 71., 73., 76., 77., 79. dzīvoklis). Dzīvokļi tiks izmantoti valsts aizsardzības funkcijas īstenošanai, nodrošinot Nacionālo bruņoto spēku profesionālā dienesta karavīrus ar dzīvojamo platību. Ar 2020. gada 28. februāra un 3. marta nodošanas un pieņemšanas aktiem dzīvokļi Ķieģeļu ielā 8, Valmierā (67., 71., 73., 76., 77., 79. dzīvoklis) tika nodoti Aizsardzības ministrijas valdījumā un Centra bilancē. Līdz ar to atbilstoši MK 2011. gada 3. maija noteikumu Nr. 333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 18.1. apakšpunktam ir mainījušies apstākļi, kas ietekmē Centra sniedzamo maksas pakalpojumu klāstu un ir nepieciešams aktualizēt Cenrādi atbilstoši faktiskajai situācijai. Ar MK noteikumu projektu Cenrādis tiek papildināts ar pakalpojumu “Dienesta dzīvojamo telpu (dzīvokļu) īre profesionālā dienesta karavīriem Aizsardzības ministrijas valdījumā esošajā nekustamajā īpašumā”, paredzot dienesta dzīvojamās telpas nekustamajā īpašumā Ķieģeļu ielā 8, Valmierā (67., 71., 73., 76., 77., 79. dzīvoklis). Šo pakalpojumu var pieprasīt noteikts personu loks – Nacionālo bruņoto spēku profesionālā dienesta karavīri, iesniedzot iesniegumu Nacionālo bruņoto spēku Apvienotajā štābā, izmantojot gan klātienes, gan neklātienes kanālus.  Atbilstoši likuma “Par dzīvojamo telpu īri” 11. panta piektās daļas 1. punkta noteikumiem papildus īres maksai būs jāveic nekustamā īpašuma nodokļa maksājums. Pievienotās vērtības nodoklis pakalpojumam netiks piemērots saskaņā ar Pievienotās vērtības nodokļa likuma 52. panta pirmās daļas 25. punkta “a” apakšpunktu, kas noteic, ka ar pievienotās vērtības nodokli neapliek dzīvojamo telpu īri.  |
| 3. | Projekta izstrādē iesaistītās institūcijas un publiskas personas kapitālsabiedrības | Centrs, Aizsardzības ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālo bruņoto spēku profesionālā dienesta karavīri. |
| 2. | Tiesiskā regulējuma ietekme uz tautsaimniecību un administratīvo slogu |  Iegūtie finanšu līdzekļi par Centra sniegtajiem publiskajiem maksas pakalpojumiem tiks izlietoti Centra sniegto publisko maksas pakalpojumu faktisko izmaksu segšanai. Administratīvais slogs nemainās. Projekta tiesiskais regulējums sabiedrības grupām un institūcijām nemaina tiesības un pienākumus, kā arī veicamās darbības.  |
| 3.  | Administratīvo izmaksu monetārs novērtējums | Projekts šo jomu neskar. |
| 4. | Atbildības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1 072 180 | 7 461 | 1 072 180 | 7 461 | 1 072 180 | 7 461 | 7 461 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 072 180 | 7 461 | 1 072 180 | 7 461 | 1 072 180 | 7 461 | 7 461 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 1 072 180 | 7 461 | 1 072 180 | 7 461 | 1 072 180 | 7 461 | 7 461 |
| 2.1. valsts pamatbudžets | 1 072 180 | 7 461 | 1 072 180 | 7 461 | 1 072 180 | 7 461 | 7 461 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | X | X | X | X | X | X |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Veicot maksas pakalpojuma izcenojuma aprēķinu saskaņā ar MK 2016. gada 12. aprīļa noteikumiem Nr. 215 „Dzīvojamās telpas īres maksā ietilpstošo apsaimniekošanas izdevumu aprēķināšanas metodika” un atbilstoši Ministru kabineta 2011. gada 3. maija noteikumos Nr. 333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” noteiktajām prasībām, tika izvērtētas maksas pakalpojuma nodrošināšanai nepieciešamās izdevumu pozīcijas.  Saskaņā ar Likumu “Par valsts budžetu 2020. gadam” Aizsardzības ministrijas valsts pamatbudžeta programmā 33.00.00 „Aizsardzības īpašumu pārvaldīšana” ir plānoti ieņēmumi no maksas pakalpojumiem un citi pašu ieņēmumi 1 072 180 *euro* apmērā un attiecīgi izdevumi. Atbilstoši plānotajām izmaiņām Centra maksas pakalpojumu cenrādī un pielikumā pievienotajam maksas pakalpojuma izcenojuma aprēķinam ieņēmumi no maksas pakalpojumiem un citi pašu ieņēmumi palielināsies par 7 461 *euro* un attiecīgi arī izdevumi, kas tiks izlietoti ar maksas pakalpojumu faktisko izmaksu sniegšanu saistīto izdevumu segšanai. Īres maksa aprēķināta saskaņā ar MK 2016. gada 12. aprīļa noteikumiem Nr. 215 “Dzīvojamās telpas īres maksā ietilpstošo apsaimniekošanas izdevumu aprēķināšanas metodika”. Detalizēts aprēķins sniegts Projekta sākotnējās ietekmes novērtējuma ziņojuma (anotācijas) pielikumā, kurā norādīta publisko maksas pakalpojumu cenu kalkulācija. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija |  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Ministru prezidenta biedrs,

aizsardzības ministrs A. Pabriks

Vīza: Aizsardzības ministrijas valsts sekretārs J. Garisons

02.07.2020 12:07

1409

Valdmane, 67300212

elita.valdmane@vamoic.gov.lv

Šteinberga, 67300242

vineta.steinberga@vamoic.gov.lv